Czvitkovics majdnem az alapvonalról lepte meg a kaposvári kapust
A címvédõ Debrecen hazai pályán 3-1-re legyõzte a Kaposvárt a labdarúgó Monicomp Liga 12. fordulójának pénteki nyitómérkõzésén, így a tabellán - többek között aktuális riválisát megelõzve - feljött a második helyre. A meccset Czvitkovics Péter két szabadrúgásgólja döntötte el, de ahhoz, hogy a két lövésbõl - amelyek közül az egyiket majdnem az alapvonalról küldte kapura a Loki kapitánya - gól szülessen, kellett a bizonytalan kaposvári kapus, Kovács Zoltán is.
Monicomp Liga, 12. forduló:
DVSC-TEVA - Kaposvári Rákóczi 3-1 (1-1)
Debrecen, 4000 nézõ
v.: Szabó Zs.
DVSC: Malinauskas - Nagy Z., Mijadinoski, Simac, Fodor M. - Czvitkovics, Bódi (Dombi, 57.), Varga J., Szakály P. - Coulibaly (Szilágyi P., 67.), Yannick (Kiss Z., 76.)
Kaposvár: Kovács Z. - Grúz, Okuka, Zsók, Kovácsevics - Kulcsár (Godslove, 77.), Pedro, Oláh, Hegedûs, Dzsavad (Balázs, 69.) - Peric.
gól: Bódi (36.), Czvitkovics (71., 75.), illetve Oláh (43.)
sárga lap: Simac (31.), illetve Kulcsár (38.), Grúz (70.)

A forduló nyitómérkõzésén a kapuk sokáig alig forogtak veszélyben, mindkét védelem jól zárta le a réseket a támadók elõtt. A változást Bódi szemfüles gólja hozta meg, amely után sokkal lüktetõbb lett a játék, meg is született a meccs második gólja, amelyet a korábban Debrecenben is játszó Oláh szerzett, aki Kovács kapuskirúgása után kihasználta a debreceni védõk figyelmetlenségét.

A szünet után sokáig nem történt jelentõs esemény. Aztán Czvitkovics éles szögbõl középre bikázott labdáját Kovács bevédte, majd négy perccel késõbb a kapus ismét lassan mozdult a Loki csapatkapitányának szabadrúgására, erre a két találatra pedig már nem jött válasz kaposvári részrõl és így a debrecenieknek egy viszonylag visszafogottabb teljesítmény is elegendõ volt a három pont begyûjtéséhez.